Luis Suares MLSga 2024 yil boshida ko‘chib o‘tadi. Foto: Getty Images Insayder Fabritsio Romano xabariga ko‘ra, urugvaylik 36 yoshli forvard «Gremio» bilan 2024 yilning dekabr oyiga qadar imzolangan kelishuvni bir yil avval – shu yilning dekabr oyida bekor qilish bo‘yicha kelishuvga erishgan. Shu tariqa, Suares 2024 yilning yanvar oyida «Inter Mayami» safida erkin agent sifatida qo‘shilishi kutilmoqda. Avvalroq, Messi sobiq jamoadoshi Suaresni «Inter Mayami»da ko‘rishni istayotgani, urugvaylik forvard yozda Amerika klubiga o‘tishi xabar qilingandi. Ammo Braziliya klubi Luis uchun shartnomadagi 70 million dollar tovon puli to‘lashni talab qilgach, kelishuv yozda amalga oshmaydigan bo‘ldi. Eslatib o‘tamiz, Messi va Suares 2014-2020 yillar davomida «Barselona»da birga to‘p surgan.